מה דורש המיפוי לפי חדרים?
מספר נסיעות מבחן ברחבי הבית
ובכל זאת יש פה אפשרות חדשה באפליקציה: הודות למיפוי לפי חדרים שהשואב עושה, תוכלו לבקש ממנו לנקות אזורים מאוד ספציפיים בבית ובזמנים מסוימים. למשל, תוכלו לתזמן או להפעיל אותו כך שהוא ינקה את המטבח ופינת האוכל אחרי ארוחת הערב, ולא יסתובב לכם בין הרגליים בזמן שאתם צופים בסדרה בסלון. בדגמים הקודמים, כדי לנקות אזור ספציפי היה צריך לתחום את הרובוט בעזרת ״מגדלים״ היוצרים קירות וירטואליים ואם מדובר בחדר – לסגור את הדלת ולתת לו לעשות את שלו. אגב, גם אם תנסו לאתגר את ה-i7 ולשנות את הריהוט בבית אחרי שהוא התרגל למבנה מסוים, הוא יסתגל ויתאים את עצמו לעיצוב החדש. שימו לב רק שכדי לנקות לפי חדרים הרובוט יצטרך לצאת למספר נסיעות מבחן ברחבי הבית שלכם, במסגרתן הוא לומד ומשנן את המבנה שלו. בנוסף, אם תחפצו בכך, תוכלו לשנות את שפת הדיבור של הרובוט ועברית היא אחת מהאופציות.
מיפוי לפי חדרים דורש מספר נסיעות מבחן ברחבי הבית.